section_heading: Promet
paragraph_text: Vukovar je smješten u sjeveroistočnom dijelu Republike Hrvatske (45° 20' sjeverne zemljopisne širine i 16° 40′ istočne zemljopisne dužine) i sjedište je Vukovarsko-srijemske županije. Leži na ušću rijeke Vuke u Dunav (Luka Vukovar – Rkm 1335) i ima granični položaj na Dunavu prema Vojvodini u Srbiji. Zahvaljujući posebnosti svog zemljopisnog položaja, prvenstveno obilježenog međunarodnim plovnim putem – rijekom Dunav, Vukovar predstavlja značajno prometno čvorište magistralnih pravaca.